Partymaal lag jy nie saam met die wêreld nie | Leon von Moltke se blog
Nog ou spreekwoorde »
Partymaal lag jy nie saam met die wêreld nie
14/04/2011 deur leonvonmoltke
Ek weet en ek ken en ek verstaan (of minstens ek dink so) die mense wat wonder hoekom dit nodig is om nog die volgende dag wakker te word, wat dink dit sal beter wees vir almal as hulle nie daar is om moeilikheid vir almal om hulle te maak nie. Vir daai mense, maar ook vir die wonderlik positiewe mense wat sukkel om te verstaan, ‘n paar grepies uit Allen Ginsberg se “Laughing Gas”:
“And the pain of this contrariety
The cycles of scream and laughter”
“What’s the the use of avoiding rats
and horror, hiding from Cops
and dentists’ drills?
Somebody will invent
a Buchenwald next door
– an ant’s dream’s
– he has more of them
faster and seems
to give less of
a shit -“
Want die son klim weer in die oggend in sy skewe pad op, voor die hemel of agter die wolke. Dag na dag na dag. En partymaal moet mens maar verlief neem dat ander mense oor jou omgee.
op 14/04/2011 at 9:58 nm | Antwoord Kerneels
En dis baie nodig om te weet daar is mense wat omgee daai dae wat jy NIE saam met die wereld lag nie. Dit maak die hart glimlag. En glimlag is mos maar net ‘n stomme manier van lag?
op 15/04/2011 at 6:32 vm | Antwoord leonvonmoltke
Dit is. En lag is nie altyd gelukkig nie en nie-lag is ook nie altyd ongelukkig nie.
op 14/04/2011 at 11:29 nm | Antwoord seegogga
Nee, Leon, ek sukkel om die gedig te versaa n. Jy sal asb vir my moet verduidelik.
op 15/04/2011 at 6:14 vm | Antwoord leonvonmoltke
Ek is seker die slegste mens ooit om gedigte te verduidelik en uit te lê, veral iemand soos Allen Ginsberg s’n! 😉
op 15/04/2011 at 2:41 nm | Antwoord Krokodil
Ginsberg se werk kan nie rerig verduidelik word nie. Mens moet die hele verwysingsraamwerk en millieu waarbinne hy geskryf en geleef het, van die tyd van die beat saam met Kerouac, Burroughs en kie tot by die latere anargisme en ook sy persoonlike agtergrond ken om te begin om te ontpluis wat hy sê en dan moet mens ook in gedagte hou dat hy hom nie gesteur het aan die ordening van sy gedagtes nie – die idee dat mens jou gedagtes agtermekaar moet kry was eenvoudig net heeltemal te bougeois vir hom.
op 15/04/2011 at 2:44 nm Krokodil
Hierdie spesifieke vers is eintlik een van die meer verstaanbares. Hy het tot groot mate ook vir effek geskryf – verbale collages, as jy wil.
op 15/04/2011 at 12:50 vm | Antwoord Prinses
“die wonderlikheid van lewe
om na al die jare
nog wakker te word
vlugtig te onthou
hoe mens eens ‘n kind was
in tasbare ruimtes van koue en klank
‘n haantjie kordaat te hoor kraai
asof hy so pas die wêreld
so groot soos ‘n dag geskep het
(en nog weer jou asemhaling
vars teen my hand te voel)”
So spreek Breyten in “die beginsel van stof” (bl.101) en ons weet mos dat hy, nes die heer Ginsberg inslewe, nog altyd op die maatslag van sy eie trom marsjeer het.
Hierdie pas is nie te markeer nie, want jy moet daardeur, daar is nie ‘n escape of ‘n om nie. So, mens staan op en jy MAAK dat dit sin het.
Hy is darem maar ‘n meester!!
op 15/04/2011 at 7:35 vm | Antwoord emma
Hmm, ek het ook nou die aand by die Breyten vasgehak….
op 16/04/2011 at 10:07 nm | Antwoord toortsie
En soms gebruik die “positiefstes” onder ons juis positiwiteit om daai ander gevoel weg te steek. As jy verstaan wat ek bedoel?
Wat ek eintlik wil sê is dit. Soms verstaan die “positiewes” dalk baie beter as wat jy dink….
op 18/04/2011 at 7:35 vm | Antwoord leonvonmoltke
Ek het heelwat goeie vriende wat onder ‘n lagkombersie skuil…